ഡാൽമേഷ്യയിലെ അറിയപ്പെടുന്ന ആദ്യജനവിഭാഗങ്ങൾ ത്രേസ്യരും ഇല്ലീറിയന്മാരുമാണ്. ഈ ഇല്ലീറിയൻ രാജ്യത്ത് ബി. സി. 4-ആം നൂറ്റാണ്ടോടെ <MASK> കോളനികൾ സ്ഥാപിച്ചു. ഇല്ലീറിയക്കാരുടെ എതിർപ്പിനെത്തുടർന്നു ഗ്രീക്കുകാർ റോമാക്കാരുടെ സഹായം അഭ്യർഥിക്കുകയും ഇതു റോമൻ-ഇല്ലീറിയൻ യുദ്ധങ്ങൾക്കു തുടക്കമിടുകയും ചെയ്തു (സുമാർ ബി. സി. 3-ആം നൂറ്റാണ്ട്). ബി. സി. 1-ആം നൂറ്റാണ്ട് ആയപ്പോഴേക്കും ഡാൽമേഷ്യ റോമൻ സാമ്രാജ്യത്തിന്റെ ഭാഗമായിത്തീർന്നു. റോമൻ സംസ്കാരത്തിന്റെ സ്വാധീനമുണ്ടാകുന്നതിന് ഇതു വഴിതെളിച്ചു. എ. ഡി. 5-ആം നൂറ്റാണ്ടിൽ ഓസ്ട്രോഗോത്തുകൾ ഇവിടെ ആധിപത്യം സ്ഥാപിച്ചു. 6-ആം നൂറ്റാണ്ടിൽ ജസ്റ്റിനിയൻ ചക്രവർത്തി ഡാൽമേഷ്യയെ ബൈസാന്തിയൻ സാമ്രാജ്യത്തിന്റെ ഭാഗമാക്കിത്തീർത്തു. 6-ഉം 7-ഉം നൂറ്റാണ്ടുകളിൽ സ്ലാവ് വർഗക്കാർ ഈ പ്രദേശങ്ങൾ കയ്യടക്കിയിരുന്നു. 9-ആം നൂറ്റാണ്ടിൽ ഷാർലമെൻ ഡാൽമേഷ്യയിൽ ആധിപത്യം സ്ഥാപിച്ചു. പിന്നീട് 1420-ൽ വെനീഷ്യൻ ഭരണത്തിൽ കീഴിലാകുന്നതുവരെ ക്രൊയേഷ്യയും സെർബിയയും ഹംഗറിയുമാണ് ഡാൽമേഷ്യയിൽ ഭരണം നടത്തിയിരുന്നത്. 1797-ൽ വെനീഷ്യൻ ഭരണം അവസാനിച്ചു. തുടർന്നുള്ള ഡാൽമേഷ്യ ആസ്ട്രിയയുടെ അധീനതയിലായി. പിന്നീട്, ഇതു ഫ്രാൻസിന്റെ ഭാഗമായി മാറി.
ഡാൽമേഷ്യ
ഫ്രാൻസിന്റെ ഗ്രീക്കുകാർ ഇറ്റലിക്കാരും ജർമൻ